  Туспуктэм: Руслан Нуриахметов Наталия Сильвестрова Удмуртиын улӥсьёс литературая но крезьгуръя «Позывной – Россия! Стихи и песни нового времени» патриотической онлайн-акцие пыриськыны быгато. Сое Россиысь писательёслэн огазеяськонзылэн Псков улосвыл ёзэтэз «Позывной – Россия!» ӵектос улсын радъя. Со сярысь печатья но калыке ивортодэт вӧлмытонъя агентстволэн пресс-службаез ивортӥз. Акция нимысьтыз ожгар ужрадэ пыриськисьёслы юрттэт сётонэ, Россиын улӥсьёсты огазеянэ, нылпиосты но егитъёсты туала патриотической кылбуретэ но крезьгуре кысконэ ӧръяськемын. Вань мылкыд карисьёс ньыль ӧръёсъя видео пуктыны быгато: «Позывной – Россия! Поэзия нового времени»: кылбуръёсты асьсэос авторъёс лыдӟо; «Позывной – Россия! Песни нового времени»: автор, эстрада но мукет кырӟанэз быдэсто; «Позывной – Россия! Новое поколение»: 17 аресозь пиналъёс туала кылбурчиослэсь ужъёссэс лыдӟо; «Позывной – Россия! Мы вместе!»: артистъёс, спортсменъёс, политикъёс, тодмо адямиос туала кылбурчиослэсь ужъёссэс лыдӟо. Акцилэн валатэтэныз чӧлсконпусъя тодматскыны луоз. Куриськонъёсты Pozyvnoj-Rossiya@ya.ru электрон почтае 31-тӥ пӧсьтолэзёзь келяно. Радъясьёс видеоосты огазе монтировать карозы но интернетэ поттозы. Вань пыриськисьёслы сертификатъёс сётозы. Тегъёс: Литература крезьгур Лулчеберет нимысьтызужрад Удмуртия Россия  